open-index/open-wikipedia-markdown huggingface dataset:
Mirdat III

**Mirdat III** (, nimen latinisoitu muoto *Mithridates*) oli Iberian (paikallisesti Kartlin eli itäisen Georgian) kuningas Khosroiani-dynastiasta noin vuosina 365–380 (diarkkina 370–378).

Mirdat nousi valtaistuimelle isänsä Varaz-Bakur I:n jälkeen, jonka ajan historioitsija Ammianus Marcellinus tunsi nimellä Aspacures. Varaz-Bakurin oli nostanut valtaan Sapor II, Persian sassanidien kuningas, hänen isoveljensä Saurmag II:n tilalle. Ammianus ei tunne Mirdatia, johon hän jatkaa viittaamista Aspacures-nimellä (*Amm*. 27.12; 30.2).   

Noin vuonna 370 iranilaisten sekaantuminen Iberian politiikkaan sai aikaan Rooman valtakunnan vastaiskun, ja Ammianus kertoo Rooman keisari Valensin lähettämistä joukoista, joiden tarkoituksena oli palauttaa Saurmag valtaistuimelleen. Kun Rooman legioonat saapuivat Cyrus-joelle, niiden komentaja Terentius ja Saurmag tekivät Mirdatin kanssa sopimuksen, jossa kuningaskunta jaettiin kahtia jokea seuraten. Mirdat ilmaisi harkinneensa loikkaamista Roomaan, mutta hän pelkäsi poikansa Vitran hengen puolesta. Poikaa pidettiin panttivankina sassanidien hovissa. Mirdatin annettiin pitää hallussaan Iberian koillisosa, kun taas Saurmag sai hallintaansa valtakunnan lounaisosat. Tilanne heijastuu Leonti Mrovelin kertomukseen klardžetilaisten loikkaamisesta roomalaisten puolelle Iberian lounaisosassa.

Kun Rooman valtakunta oli kärsinyt tappion Adrianopolin taistelussa, Saurmag todennäköisesti karkotettiin vuonna 378 ja Mirdat sai oletettavasti hallintaansa koko kuningaskunnan.

## Lähteet
Marc Estaque

**Marc Estaque** (s. 20. maaliskuuta 1971 Toulouse) on ranskalainen pistooliampuja.
Marc Estaque on saavuttanut MM-kilpailuissa 10 m ilmapistoolissa poikien sarjassa kolme mitalia, Sarajevossa 1989 joukkuhopeaa, sekä Stavangerissa 1991 joukkuekultaa ja henkilökohtaista pronssia.
## Lähteet
*Profiili ISSF Newssissä
*ISSF:n tietokanta
Saman taivaan alla

__NOTOC__
**Saman taivaan alla** on suomalaisen Kaija Kärkinen & Ile Kallio -duon 11. albumi. Se julkaistiin 17. syyskuuta 2008.

## Kappaleet
# 
# 
# 
# 
# 
# 
# 
# 
# 
# 
# 
# 

## Muusikot
* Kaija Kärkinen – laulu
* Ile Kallio – kitarat ja taustalaulu
* Pekka Gröhn – koskettimet ja taustalaulu
* Minna Pensola – viulu
* Olli Haavisto – pedal steel
* Ako Kiiski – basso ja taustalaulu
* Harri Ala-Kojola – rummut ja perkussiot
* Ona Kamu – taustalaulu

### Tuotanto
* Miikka Huttunen – äänittäjä, miksaaja
* Svante Forsbäck – masteroija
* Riitta Sourander – valokuvat
* Jarkko Pennanen – kansikuva

## Lähteet
* *Saman taivaan alla* -CD:n (0192002AXR) kansilehti
* Albumi Edel Records Finlandin sivuilla
Sławomira Szpek

**Sławomira Szpek** (s. 29. maaliskuuta 1974 Gdynia) on puolalainen pistooliampuja ja maailmanmestari.

Sławomira Szpek on saavuttanut MM-kilpailuissa tyttöjen sarjassa yhden maailmanmestaruuden ja kaksi pronssia. Stavangerissa 1991 hän saavutti henkilökohtaista ja joukkuepronssia 10 m ilmapistoolissa. Szpek voitti Milanossa 1994 maailmanmestaruuden 25 m urheilupistoolissa tuloksella 573.
## Lähteet
*Profiili ISSF Newssissä
*ISSF:n tietokanta
Anatole Litvak

**Anatole Litvak** (10. toukokuuta 1902 Kiova, Ukraina – 15. joulukuuta 1974 Neuilly-sur-Seine, Ranska) oli ukrainalaissyntyinen elokuvaohjaaja ja elokuvatuottaja. Hän loi huomattavan kansainvälisen uran.

Litvakin töiden joukossa ovat *[[Kaikki tämä ja taivas myös]]* (1940), *[[Käärmeenpesä]]* (1948) ja *[[Anastasia (vuoden 1956 elokuva)|Anastasia]]* (1956). Ohjaaja pääsi Oscar-, Kultainen leijona- ja Kultainen palmu -ehdokkaaksi. 

Litvak teki toisen maailmansodan aikana dokumenttielokuvia Frank Capran kanssa. 

72-vuotiaana kuolleella Litvakilla on tähti Hollywood Walk of Famella.

## Filmografia
* *[[Dolly macht Karriere]]* 1930
* *[[Nie wieder Liebe]]* 1931
* *[[Calais-Douvres]]* 1931
* *[[Coeur de lilas]]* 1932
* *[[Das Lied einer Nacht]]* 1932
* *[[Tell Me Tonight]]* 1932
* *[[La chanson d'une nuit]]* 1932
* *[[Sleeping Car]]* 1933
* *[[Cette vieille canaille]]* 1933
* *[[L'équipage]]* 1935
* *[[Mayerlingin murhenäytelmä (elokuva)|Mayerlingin murhenäytelmä]]* 1936
* *[[The Woman I Love]]* 1937
* *[[Tovarich]]* 1937
* *[[Salaisia voimia]]* 1938
* *[[Rakkauden harhateillä]]* 1938
* *[[Confessions of a Nazi Spy]]* 1939
* *[[Rikollisen kunniasana]]* 1940
* *[[Kaikki tämä ja taivas myös]]* 1940
* *[[Suurkaupungin varjot (vuoden 1940 elokuva)|Suurkaupungin varjot]]* 1940
* *[[Out of the Fog]]* 1941
* *[[Blues in the Night]]* 1941
* *[[Yli kaiken ymmärryksen]]* 1942
* *[[Prelude to War]]* (dokumentti) (ei tekijäluettelossa) 1942
* *[[Divide and Conquer]]* (lyhyt dokumentti) (ei tekijäluettelossa) 1943
* *[[The Nazis Strike]]* (lyhyt dokumentti) (ei tekijäluettelossa) 1943
* *[[The Battle of Russia]]* (dokumentti) (ei tekijäluettelossa) 1943
* *[[The Battle of China]]* (dokumentti) (ei tekijäluettelossa) 1944
* *[[War Comes to America]]* (dokumentti) (ei tekijäluettelossa) 1945
* *[[Pitkä yö (elokuva)|Pitkä yö]]* 1947
* *[[Valitan, väärä numero!]]* 1948
* *[[Käärmeenpesä]]* 1948
* *[[Vakoilijana omassa maassaan]]* 1951
* *[[Kohtalokas rakkaus]]* 1953
* *[[Syvä kuin meri (vuoden 1955 elokuva)|Syvä kuin meri]]* 1955
* *[[Anastasia (vuoden 1956 elokuva)|Anastasia]]* 1956
* *[[Producers' Showcase]]* 1957
** Mayerling (1957)
* *[[Kohtaus rajalla]]* 1959
* *[[Pidättekö Brahmista...]]* 1961
* *[[Kohtalokas keskiyö]]* 1962
* *[[Kenraalien yö]]* 1967
* *[[Nainen, auto ja ase]]* 1970

## Lähteet

## Aiheesta muualla
*
Enkeleitä toisillemme – Herkimmät laulut

**Enkeleitä toisillemme – Herkimmät laulut** on Jope Ruonansuun studioalbumi, joka julkaistiin 27. elokuuta 2008. Albumi sisältää herkempää iskelmämusiikkia koomikkona tunnetulta Ruonansuulta ja on hänen ainoa niin sanottu vakava albuminsa. Mukana on niin uusia kuin vanhempiakin kappaleita.

Albumilta julkaistiin promosingle "Äiti" äitienpäivän jälkeisenä maanantaina 2008. Albumi ylsi Suomen virallisen listan sijalle 20.

## Kappaleet
Kaikki kappaleet kirjoittanut Jope Ruonansuu, ellei toisin mainita.

# 
# 
# 
# 
# 
# 
# 
# 
# 
# 
# 
# 

## Muusikot
* Jope Ruonansuu – laulu, huilu
* Rami Korhonen – kitarat
* Jussi Aaltonen – piano, hammond
* Hannu Rantala – basso
* Kuja Salmi – rummut, basso, hammond, sähköpiano, taustalaulu
* Jan Schaper – saksofoni
* Sirkku Hilanko – viulu
* Annukka Nevalainen – viulu
* Anette Grevberg – alttoviulu
* Esa Korja – sello
* Jukka Ilmonen – haitari, taustalaulu
* Juuso Rautava – taustalaulu
* Minna Lasanen – taustalaulu
* Mari Wirtanen – taustalaulu
* Lari Lius – lyömäsoittimet
* Anssi Nykänen – rummut
* Harri Rantanen – basso
* Warre Vartiainen – kitarat
* Risto Asikainen – kitarat, kosketinsoittimet
* Stiina Asikainen – taustalaulu
* Ville Nurmi – kitarat
* Satu Vikman – taustalaulu
* Pertti Haverinen – kosketinsoittimet, ohjelmointi
* Hannu Leppänen – rummut
* Juha-Matti Rautiainen – basso
* Olli Renko – koskettimet
* Janne Kettunen – trumpetti, pasuuna, huuliharppu
* Torsti Spoof – kitarat, kosketinsoittimet
* Marjaana Pakkanen – taustalaulu
* Jaana Pollari – taustalaulu

### Tuotanto
* Kuja Salmi – tuottaja, äänittäjä, miksaaja
* Henkka Niemistö – masteroija (Chartmakers)
* Tero Jämsä – kansikuva (Mainospeukalo)
* Ilkka Vainio – vastaava tuottaja

## Lähteet

## Aiheesta muualla
* Edel Records Finlandin albumisivu 
* ''Enkeleitä toisillemme'' discogs.com -sivustolla
Kasvukipuja (Cheekin albumi)

__NOTOC__
**Kasvukipuja** on rap-artisti Cheekin kuudes albumi, joka julkaistiin vuonna 2007. Albumilla vierailevat muun muassa Sami Saari ja Jonna.

Albumi debytoi Suomen virallisen listan yhdeksännellätoista sijalla, ja pysyi listalla yhteensä kolme viikkoa.

## Kappaleet
#
#
#
#
#
#
#
#
#
#
#
#
#
#

## Samplet
* Kappale ”Nälkä” sisältää sampleja Cheekin ja Kunkun ”2.8 promillea” -kappaleesta, Cheekin ”Herätys”-kappaleesta sekä Herrasmiesliigan ”Keskity” -kappaleesta.
* Kappale ”Ryöstö” sisältää samplen Brädin kappaleesta ”B Go Hard”.
* Kappale ”Tuhlaajapoika” sisältää samplen Four Catsin kappaleesta ”Suuret setelit”.

### Tuottajat
* MGI: 1, 3, 4, 5, 6, 7, 8, 9, 10, 11, 12
* MMEN: 2
* Haukka & Pualinelssoni: 13
* Ola: 14

## Arvostelut
* Stara: 

## Lähteet
Toimialaministeriö

**Toimialaministeriö** oli Neuvostoliiton ministeriö, jolle oli osoitettu jonkin teollisuudenalan tai palvelualan koko liittovaltiotasoinen hallinto, minkä vuoksi toimialaministeriö toimi kuin yleisvaltakunnallinen monopolikonserni.
Neuvostoliiton rautatieministeriö

**Neuvostoliiton rautatieministeriö** oli toimialaministeriö, jonka tehtävänä oli vastata Neuvostoliiton rautateiden ylläpidosta ja rakennuttamisesta. Rautateistä vastaava ministerinä toimi mm. valtiollisen poliisin johtaja Feliks Dzeržinski.

Kun Neuvostoliitto purkautui ja markkinatalouteen sopimattomia toimialaministeriöitä ryhdyttiin yhtiöittämään, tuli suurimmasta osasta rautatieministeriön toiminnasta Venäjän rautatiet -nimisen yhtiön hoidettavaksi, jolloin rautatieministeriölle jäivät liikenneministeriön ja rautatiehallintoon ja -lainsäädäntöön liittyvät valvontatehtävät.
María Montez

**María Montez** (6. kesäkuuta 1912 – 7. syyskuuta 1951) oli dominikaanilainen näyttelijä. Hän esiintyi muiden muassa elokuvissa *Arabian öitä* (1942), *Cobra Woman* (1944) ja *Ali Baba ja 40 rosvoa* (1944). Hän oli myös palkittu runoilija.

Sekä Hollywoodissa että Euroopassa työskennellyt Montez kuoli Suresnessa vain 39 vuoden ikäisenä. Hänet löydettiin kylpyammeeseensa hukkuneena. Syynä saattoi olla sydänkohtaus – varmuutta ei ole, sillä ruumiinavausta ei tehty.

Montez oli vuodesta 1943 kuolemaansa naimisissa Jean-Pierre Aumont'n kanssa. Parin yhteinen tytär Tina Aumont oli itsekin näyttelijä.

## Lähteet

## Aiheesta muualla
*
Mugello Circuit

**Mugello Circuit** (**Autodromo Internazionale del Mugello**) on moottorirata Scarperia e San Pieron kunnassa Firenzen metropolikaupungissa Italiassa.

Radan pituus on 5,245 kilometriä ja se sisältää yhteensä 15 mutkaa ja pitkän yli kilometrin pituisen lähtösuoran. Radan omistaa Scuderia Ferrari, joka osti sen vuonna 1988.

Tunnetuin radalla ajettava kilpailu on MotoGP:n Italian Grand Prix, lisäksi siellä on ajettu Formula 3 -kilpailuja sekä DTM -kilpailut vuosina 2007 ja 2008. Vuonna 2008 radalla oli määrä ajaa A1 Grand Prix -sarjan kauden ensimmäinen kilpailu, mutta tapahtuma peruttiin autojen valmistumisen viivästymisen vuoksi.

Vuonna 2020 radalla ajettiin Formula 1 -osakilpailu Toscanan GP 11.–13. syyskuuta. Aiemmin rata on toiminut F1-testiratana, viimeisimpänä siellä ajettiin talvitestit 2012 ja tietenkin omistaja Scuderia Ferrari testasi radalla F1-autojaan.

Raportin mukaan rata on ekologisesti kestävin moottorirata.

## Voittajat
### Formula 1

### Formula 2

### Formula 3

## Lähteet
* Mugello Formula1.com 

### Viitteet

## Aiheesta muualla
Ana Ortiz

**Ana Ortíz** (s. 25. tammikuuta 1971, Manhattan, New York) on yhdysvaltalainen näyttelijä ja laulaja. 

Vuosina 2006-2010 Ortiz näytteli ABC:n komediasarjassa *[[Ruma Betty]]*, jossa hän esitti päähenkilö Bettyn isosiskoa, Hilda Suarezia.

## Elämäkerta
Ortiz kasvoi Philadelphiassa, Pennsylvaniassa ja asuu nykyisin New Yorkissa. Hän unelmoi lapsena tulevansa balleriinaksi ja hän harrasti balettia kahdeksan vuotta. Hänen balettiharrastuksensa loppui, kun hänen jalkakipunsa En pointen (varpailla tanssiminen) vuoksi kasvoi niin suureksi, että hänen piti etsiä jokin muu tapa tavoitella taiteellista kuria.

Ortiz avioitui muusikko Noah Lebenzon kanssa 9. kesäkuuta 2007 Rincónissa, Puerto Ricossa. Heillä on kaksi lasta: vuonna 2009 syntynyt tyttö ja 2011 syntynyt poika..

Ortiz kävi Fiorello H. LaGuardia High School of Music & Art and Performing Artsia ja myöhemmin University of the Artsia, ennen ammattimaista uraansa.

## Lähteet
Francisco Guilledo

**Francisco Guilledo** (1. elokuuta 1901 Ilog, Filippiinit – 14. heinäkuuta 1925 San Francisco, Yhdysvallat), joka tunnettiin kehässä nimellä **Pancho Villa**, oli filippiiniläinen kärpässarjan (151 cm, 51 kg) nyrkkeilijä. Hän oli kärpässarjan maailmanmestari vuosina 1923-1925. Pancho Villaa pidetään yhtenä Aasian parhaimpana nyrkkeilijänä.

Pancho Villa nyrkkeili ensimmäisen ammattilaisottelunsa Filippiineillä vuonna 1919. Parissa vuodessa hänestä tuli Filippiinien mestari kärpässarjassa. Toukokuussa vuonna 1922 hänet kutsuttiin nyrkkeilemään Yhdysvaltoihin. Siellä Pancho Villan ura ei jatkunut lupaavasti. Kaksi ensimmäistä ottelua oli ratkaisemattomia ja sanomalehtien mielestä Villa oli otteluiden heikompi osapuoli. Voitto heinäkuussa ja kaksi tyrmäysvoittoa elokuussa kiinnittivät kuitenkin yleisön huomion ja Villa pääsi ottelemaan kärpässarjan Amerikan mestaruudesta Johnny Buffia vastaan jo syyskuussa vuonna 1922. Villa voitti ottelun, mutta hävisi Amerikan mestaruuden seuraavana vuonna kiistanalaisella pistelaskulla Frankie Genarolle.

Kärpässarjan maailmanmestaruus oli vapaana, koska hallitseva mestari Jimmy Wilde oli lopettanut uransa. Wilde päätti tehdä *comebackin* ja voittaa maailmanmestaruuden uudelleen. Amerikan mestari Frankie Genaroa pidettiin Wilden ykköshaastajana, mutta Pancho Villa oli suositumpi ja Genaron voittoa Villasta pidettiin vääryytenä, joten promoottorit nostivat Pancho Villan titteliotteluun Genaron ohi. Villa tyrmäsi Wilden seitsemännessä erässä. Wilde oli käynyt kanveesissa myös neljännessä ja viidennessä erässä. Pancho Villasta tuli kärpässarjan maailmanmestari ja hän puolusti titteliään menestyksekkäästi neljä kertaa.

Pancho Villaa ei tyrmätty kertaakaan urallaan eikä hän menettänyt kärpässarjan maailmanmestaruutta. Villa kuoli hallitsevana mestarina vuonna 1925 hampaanpoiston aiheuttamiin komplikaatioihin. Häneltä poistettiin viisaudenhammas ottelua edeltävänä aamuna 4. heinäkuuta 1925. Hän kohtasi Jimmy McLarninin, vaikka hänellä oli yhä kipuja ja kasvot olivat turvonneet. Pancho Villa hävisi ja se jäi hänen viimeiseksi ottelukseen. Kyseessä ei ollut titteliottelu. Pari päivää myöhemmin Pancho Villalla todettiin tulehdus ja kolme hammasta poistettiin. Lääkäri määräsi vuodelepoa, mutta Villa vietti aikaansa kavereiden kanssa juhlien. Tilan heikennyttyä hänet vietiin sairaalaan 13. heinäkuuta, missä hänellä todettiin Ludwigin angiina. Francisco Guilledo vaipui leikkauspöydällä koomaan ja kuoli seuraavana päivänä.

Francisco Guilledo valittiin nyrkkeilyn hall of fameen vuonna 1994.

## Lähteet

## Aiheesta muualla
* http://pilipinokomiks.blogspot.com/2006/05/pancho-villa-tribute-to-greatest.html
* http://www.britannica.com/eb/article-9384131/Pancho-Villa#972533.hook
* Luettelo ammattinyrkkeilyotteluista boxrec.comissa
Tina Aumont

**Maria Christina "Tina" Aumont** (14. helmikuuta 1946 – 28. lokakuuta 2006) oli ranskalainen näyttelijä. Hän syntyi Hollywoodissa Jean-Pierre Aumont'n ja María Montezin tyttärenä.

Aumont oli naimisissa näyttelijä-ohjaaja Christian Marquand'n kanssa vuodesta 1963, kunnes jäi leskeksi 2000. Hän itse kuoli keuhkoveritulppaan ollessaan 60-vuotias.

## Aiheesta muualla
*
Jaspal Rana

**Jaspal Rana** (s. 28. kesäkuuta 1976 Uttarkhashi) on intialainen pistooliampuja ja maailmanmestari. Rana voitti maailmanmestaruuden Milanossa 1994 poikien sarjassa 25 m vakiopistoolilla tuloksella 569, joka oli sivuava maailmanennätys.

Rana on naimisissa muotisuunnittelija ja ampuja Reena Ranan kanssa. Heillä on kaksi lasta, tyttö Devanshi ja poika Yuvraj.

## Lähteet
*Profiili ISSF Newssissä 
*ISSF:n tietokanta
Christian Marquand

**Christian Marquand** (15. maaliskuuta 1927 – 22. marraskuuta 2000) oli ranskalainen näyttelijä ja elokuvaohjaaja. Hän esiintyi muun muassa elokuvassa *[[...ja Jumala loi naisen]]* (1956); ohjaustöihin kuuluu *Candy* (1968). 

Syntyjään marseillelainen Marquand oli Nadine Trintignant'n veli. Hän oli naimisissa Tina Aumont'n kanssa, kunnes kuoli 73-vuotiaana Alzheimerin taudista kärsittyään.

## Aiheesta muualla
*
Norbelis Barzaga

**Norbelis Barzaga** (s. 21. helmikuuta 1975 Jiguani) on kuubalainen pistooliampuja.

Norbelis Barzaga saavutti MM-kilpailuissa Milanossa 1994 50 m pistoolissa pronssia tuloksella 551.
## Lähteet
*Profiili ISSF Newssissä 
*ISSF:n tietokanta
Brandon Beemer

**Brandon Richard Beemer** (s. 27. helmikuuta 1980) on yhdysvaltalainen näyttelijä ja malli.

## Lapsuus

Beemer syntyi Eugenessa, Oregonissa. Hänen sukujuurensa ovat Saksasta ja Irlannista. Hänen ensimmäinen työpaikkansa oli kuljettajana paikallisella Coca-Cola-pullottamolla. High schoolin päätyttyä Beemer muutti New Yorkiin ja oli lyhyen aikaan mallina. Siellä hän alkoi näytellä, ja pian hän päätti siirtyä Los Angelesiin jatkamaan näyttelemistä.

## Ura
Beemer näytteli Shawn-Douglas Bradyä yhdysvaltalaisessa saippuasarjassa *[[Päivien viemää]]*. Hänen debyyttinsä sarjassa tapahtui 29. syyskuuta 2006. Hän korvasi näyttelijä Jason Cookin, joka oli näytellyt Shawnin roolia lokakuusta 1999. 21. tammikuuta 2008 raportoitiin, että Beemer ja hänen kollegansa Martha Madison oli erotettu sarjasta. Heidän viimeinen vetonsa sarjassa oli 24. maaliskuuta 2008. Toukokuussa 2008 kerrottiin, että Beemer liittyisi osaksi *[[Kauniit ja rohkeat]]* -saippuasarjaa. Beemer teki debyyttinsä *Kauniissa ja rohkeissa* 2. heinäkuuta 2008.

## Yksityiselämä

Brandon Beemer seurustelee näyttelijä Nadia Bjorlinin kanssa.

## Elokuvat

* *[[The Brotherhood (vuoden 2001 elokuva)|The Brotherhood]]* (2001) – Frat Slob #2
* *[[Suits on the Loose]]* (2005) – Justin
* *[[Material Girls]]* (2006) – Mac Rionn

## Televisio

* *[[General Hospital]]* – Seth
* *[[Undressed]]* (2001) – Lucas
* *[[C.S.I.]]* (2003) – Ross Jenson
* *[[Päivien viemää]]* (2006–2008) – Shawn-Douglas Brady
* *[[Kauniit ja rohkeat]]* (2008–2012) – Owen Knight

## Aiheesta muualla

* Virallinen kotisivu
* Virallinen fanisivusto
Anatolie Corovai

**Anatolie Corovai** (s. 23. tammikuuta 1975 Vinnytsja) on moldovalainen pistooliampuja ja maailmanmestari.

Anatolie Corovai voitti MM-kilpailuissa Milanossa 1994 poikien sarjassa viisi kultaa ja yhden hopean. Hän voitti henkilökohtaisen ja joukkumaailmanmestaruuden 25 m urheilupistoolissa ja 50 m pistoolissa, sekä joukkuemaailmanmestaruuden 25 m vakiopistoolissa. Corovai saavutti vielä hopeaa 10 m ilmapistoolissa.
## Lähteet
*Profiili ISSF Newssissä
*ISSF:n tietokanta
Jon Hall

**Jon Hall** (23. helmikuuta 1915 – 13. joulukuuta 1979) oli yhdysvaltalainen näyttelijä. Hän esiintyi muun muassa televisiosarjassa *Ramar of the Jungle* ja useissa seikkailuelokuvissa.

Hall teki itsemurhan 64-vuotiaana sairastettuaan virtsarakon syöpää. Hänellä on kaksi tähteä Hollywood Walk of Famella.

## Aiheesta muualla
*
Nadine Trintignant

**Nadine Trintignant** (s. 11. marraskuuta 1934) on ranskalainen elokuvaohjaaja ja -käsikirjoittaja. Hän oli elokuvallaan *Mon amour, mon amour* (1967) ehdolla Cannesin elokuvajuhlien Kultaisen palmun saajaksi.

Trintignant kuuluu tunnettuun sukuun; hän on Christian Marquand'n sisko, Jean-Louis Trintignant'n vaimo ja Marie Trintignant'n äiti.

## Aiheesta muualla
*
Karen Macary

**Karen Macary** (s. 23. kesäkuuta 1974) on ranskalainen pistooliampuja ja maailmanmestari.

Karen Macary saavutti MM-kilpailuissa Milanossa 1994 tyttöjen sarjassa maailmanmestaruuden ja joukkuehopeaa 10 m ilmapistoolissa ja joukkupronssia 25 m urheilupistoolissa.
## Lähteet
*Profiili ISSF Newssissä
*ISSF:n tietokanta
Amalia

**Amalia** on naisen etunimi. Se on latinalaistettu muoto goottilaisesta nimestä, jonka alkuosa on vanhentunut työtä ja taistelutyötä tarkoittava sana *amal*. Pohjois-Saksassa ja Tanskassa nimeä ovat suosineet kuninkaalliset perheet. 

Suomessa nimi Amalia on 1900-luvun alusta toukokuuhun 2025 mennessä annettu 9&nbsp;052 henkilölle. Amalian nimipäivä on nykyisin 19. toukokuuta. Nimi esiintyi almanakassa jo 1740-luvulla 10. heinäkuuta. Uudelleen se otettiin almanakkaan 1777, päivänä 20. huhtikuuta. Siltä päivältä se poistettiin 1928. Nykyiselle paikalleen se pääsi 1973. Muotinimi se oli 1800-luvun puolivälissä, jolloin ilmestyi suomennoksena Schillerin runo ”Amalia”.

Nimen muotoja ovat Ranskassa Amélie, englannissa Amely, Emily, Emmy ja Milly. Suomessa ovat käytössä mm. Amali, Amalja, Maali, Maala, Maalia, Malla, Maila, Maili ja Liia. Amalian kanssa samana päivänä nimipäiväänsä viettävät Emilia, Emma, Emmi, Milla, Milja ja Milka.

## Tunnettuja Amalioita

* Amalia (1805–1853), Ruotsin prinsessa
* Amalia Bereș (s. 1997), romanialainen soutaja
* Amalia Carneri (1875–1942), puolalainen oopperalaulaja
* Amalia Eriksson (1824–1923), ruotsalainen makeistehtailija
* Amalia von Hatzfeld (1560–1628), ruotsalainen kreivitär, hovineiti ja käskynhaltija
* Amalia Lacroze de Fortabat (1921–2012), argentiinalainen miljardööri, taiteen keräilijä ja hyväntekijä
* Amalia Lindegren (1814–1891), ruotsalainen taidemaalari
* Amalia Lindfelt-Lehtinen (1861–1939), suomalainen opettaja, naisten käsityönopetuksen uranuurtaja ja Tampereella 1898–1916 toimineen käsityönopettajia kouluttaneen Kasvatusopillisen käsityökoulun perustaja ja johtaja
* Amalia Perez Diaz, venezuelalainen näyttelijä
* Amália Rodrigues (1920–1999), portugalilainen fadolaulaja
* Amalia Wallenius (1867–1975), yksi pitkäikäisimmistä suomalaisista

## Nimen muita merkityksiä
* *[[Amalia (kirja)|Amalia]]*, Sylvi Kekkosen kirja vuodelta 1958
* 284 Amalia, päävyöhykkeen asteroidi

## Lähteet

## Aiheesta muualla
Crypto.com Arena

**Crypto.com Arena** (aiemmin **Staples Center**) on Los Angelesissa, Kalifornian osavaltiossa Yhdysvalloissa sijaitseva monitoimihalli. Se avattiin 13. lokakuuta 1999. Halli tunnetaan NBA:ssa pelaavien Los Angeles Clippersin ja Los Angeles Lakersin, sekä NHL-joukkue Los Angeles Kingsin kotihallina.

Hallissa järjestetään myös paljon konsertteja, minkä lisäksi Crypto.com Arena on toiminut myös WWE:n Wrestlemania -tapahtuman päänäyttämönä. Siellä järjestetään myös X Games - kilpailuja motocrossissa, skeittauksessa sekä BMX- pyöräilyssä.

Hallin rakentaminen maksoi 375 miljoonaa Yhdysvaltain dollaria. Sen kapasiteetti vaihtelee järjestettävien tapahtumien välillä. Jääkiekko-otteluihin mahtuu katsojia noin 18&nbsp;118 ihmistä kun taas konsertteihin 20&nbsp;000 henkilöä. 7. heinäkuuta 2009 Staples Centerissä järjestettiin edesmenneen pop-ikoni Michael Jacksonin muistotilaisuus, josta lähetettiin suoraa kuvaa internetiin. Hallissa järjestettiin myös .

Hallin ulkopuolella on jääkiekkoilija Wayne Gretzkyn ja koripalloilija Magic Johnsonin patsaat.

Staples Center ilmoitti 17. marraskuuta 2021 nimimuutoksesta Crypto.com Arenaksi, kun singaporelainen kryptovaluuttojen välittämiseen keskittyvä Crypto.com osti nimioikeudet 700 miljoonalla dollarilla hallin omistajalta AEG:lta. Muutos astuu voimaan 25. joulukuuta 2021.

## Lähteet

## Aiheesta muualla

* Crypto.com Arenan verkkosivusto
Avo Keel

**Avo Keel** (s. 1. lokakuuta 1962 Võru) on virolainen lentopalloilija ja lentopallovalmentaja. Keel pelasi passarina. Hänet valittiin Suomessa lentopallon SM-liigan kauden parhaaksi pelaajaksi vuonna 1999. Kauden tähtikuusikkoon hänet valittiin Suomessa kolme kertaa. Valmentajaurallaan Keel on valmentanut Viron miesten maajoukkuetta vuosina 2004–2014 ja Latvian miesten maajoukkuetta sekä eri seurajoukkueita, muun muassa Viron lentopalloliigassa pelaavaa Selver Tallinnaa.

## Saavutukset Suomessa

* Kauden paras liigapelaaja 1999
* Kolme kertaa SM-liigan All-stars kuusikossa

## Lähteet
Casey Anderson

**Casey Anderson** (oik. **Charles H. Anderson**, 5. lokakuuta 1934 Chicagossa – n. 1976) oli yhdysvaltalainen blues- ja folklaulaja ja kitaristi, joka vuosina 1960&ndash;1976 levytti 10 albumia ja 7 singleä Elektra, ATCO, Forum Circle, Urania, Superstar, Edge ja Chelsea-levymerkeille.

## Diskografia
### Albumit
* *Goin' Places* (1960)
* *The Bag I'm In* (1962)
* *More Pretty Girls Than One* (1964)
* *"Live" at the Ice House* (1965)
* *Blues Is A Woman Gone* (1965, kansikuvassa on Velvet Undergroundin Nico)
* *Sings Folk Songs* (196?)
* *Casey Sings Out* (196?)
* *The Kind Of Man I Am* (1965)
* *Good Old Boys* (1974)
* *Passing Time* (1976)

### Singlet
* "Freedom Rider" / "Grim Reaper" (1961)
* "Old Jay Gould" / "Easy Rider" (1963)
* "Sweet Sidney" / "Easy Rider" (1963)
* "This Little Light of Mine" / "Green Rocky Road" (1963)
* "More Pretty Girls Than One" / "San Francisco Bay Blues" (1964)
* "Say Yes" / "Blues Is A Woman Gone" (1965)
* "Things You Do" / "God Knows I Love You" (1968)
* "Gentle Lovin'" / "Suburbia" (1969)
* "I'll Be Your Baby Tonight" / "Monsoon Season Hungries" (1970)
* "Sunday Joe" / same (1970)
* "The I Love You Waltz" / same (1970)
* "Where Will I Find A Place To Sleep This Evening" / same (1973)
* "Good Old Boys" / "California Calico Buckskin Breakdown Band" (1974)
* "Country Music Is Alive And Well" / "The I Love You Waltz" (1975)
* "Denver Dawg" / same (1976)

## Lähteet

## Aiheesta muualla
* Kuvitettu diskografia
Susanne Meyerhoff

**Susanne Meyerhoff** (s. 7. heinäkuuta 1974 Kalunborg) on tanskalainen pistooliampuja.

Susanne Meyerhoff saavutti MM-kilpailuissa Milanossa 1994 tyttöjen sarjassa 10 m ilmapistoolilla joukkumaailmanmestaruuden, uudella maailmanennätyksellä, ja henkilökohtaista hopeaa tuloksella 380. 
## Lähteet
*Profiili ISSF Newssissä
*ISSF:n tietokanta
Kasvukipuja

**Kasvukipuja** viittaa seuraaviin teoksiin:

* *[[Kasvukipuja (elokuva)|Kasvukipuja]]*, Garry Marshallin ohjaama elokuva
* *[[Kasvukipuja (Cheekin albumi)|Kasvukipuja]]*, rap-artisti Cheekin albumi
* *[[Kasvukipuja (Neljän Ruusun albumi)|Kasvukipuja]]*, Neljä Ruusua -yhtyeen albumi.
Mirdat IV

**Mirdat IV** (, nimi latinisoitu muotoon *Mithridates*) oli Iberian (paikallisesti Kartlin eli itäisen Georgian) kuningas Khosroiani-dynastiasta noin vuosina 409–411. 

Hän oli kuningas Trdatin tyttären ja kuningas Varaz-Bakur II:n poika. Georgialaiset kronikat kritisoivat häntä hurskaudettomuudesta ja uskonnollisten rakennusten hoidon laiminlyönnistä, ja sanovat hänen vastustaneen alueen kumpaakin suurvaltaa, Rooman valtakuntaa ja sassanidien Persiaa. Jouduttuaan sassanidien armeijan kukistamaksi hänet vangittiin ja karkotettiin Persiaan, jossa hän kuoli.
 
## Lähteet
Posiva

**Posiva Oy** on suomalainen ydinjätehuollon asiantuntijayhtiö. Se on vuonna 1995 perustettu asiantuntijaorganisaatio, joka vastaa omistajiensa käytetyn ydinpolttoaineen loppusijoituksesta, loppusijoitukseen liittyvistä tutkimuksista ja muista toimialaansa kuuluvista asiantuntijatehtävistä. Yhtiö on rakentanut Olkiluotoon Eurajoelle Onkalon, joka on tutkimustila ydinjätteen loppusijoittamista varten.

## Posivan henkilöstö
Posivalla työskentelee noin sata henkilöä. Yhtiön toimipaikka on Eurajoella, Satakunnassa. Posivalaiset työskentelevät kolmessa eri toimipisteessä: keskuskonttori ja Onkalo-projektitoimisto sijaitsevat Olkiluodon saarella sekä Vuojoen kartano Eurajoen keskustan läheisyydessä. Yhtiön liikevaihto vuonna 2013 oli 63,2 miljoonaa euroa. 

## Posivan omistajat
Posivan omistavat Teollisuuden Voima Oyj (60&nbsp;%) ja Fortum Power & Heat Oy (40&nbsp;%), jotka myös vastaavat Posivan kustannuksista.

## Posivan rooli ydinjätehuollossa
Posiva huolehtii omistajiensa käytetyn ydinpolttoaineen loppusijoitustutkimuksista, loppusijoituslaitoksen rakentamisesta ja käytöstä sekä laitoksen sulkemisesta käytön jälkeen. Lisäksi Posiva tarjoaa ydinjätehuollon asiantuntijapalveluja.

Posiva tekee yhteistyötä lukuisien suomalaisten ja ulkomaisten eri alojen asiantuntijaorganisaatioiden kanssa ja tilaa ydinjätehuoltoon liittyviä tutkimuksia yliopistoilta, tutkimuslaitoksilta ja konsulttiyrityksiltä.

## Katso myös
*Svensk Kärnbränslehantering

## Lähteet
Ferenc Csik

**Ferenc Csik** (12. joulukuuta 1913 Kaposvár  - 29. maaliskuuta 1945 Sopron) oli unkarilainen uimari ja olympiavoittaja. Hän voitti Berliinissä vuonna 1936 pidetyissä kesäolympialaisissa olympiakultaa 100 metrin vapaauinnissa sekä pronssia 4&nbsp;×&nbsp;200&nbsp;metrin vapaauintiviestissä. Csik voitti myös vuonna 1934 Magdeburgissa kaksi EM-kultaa samoilta matkoilta.

Uintiuransa jälkeen Csik toimi lääkärinä. Hän oli toisen maailmansodan aikaan lääkärinä sotilassairaalassa länsiunkarilaisessa Sopronin kaupungissa. Sodan loppuvaiheessa maaliskuussa 1945 Soproniin pudotettiin pommi, joka koitui monien muiden ohella myös Csikin kohtaloksi. Hänet on haudattu Keszthelyyn.

Csik valittiin vuonna 1983 *International Swimming Hall of Famen jäseneksi*.

## Lähteet
Prinssille morsian

**Prinssille morsian** (*Coming to America*) on vuonna 1988 ensi-iltansa saanut yhdysvaltalainen komediaelokuva, jonka on ohjannut John Landis. Elokuvan pääosissa näyttelevät Eddie Murphy, James Earl Jones, Arsenio Hall ja John Amos.

## Juoni

Prinssi Akeem asuu varakkaassa Afrikan maassa nimeltä Zamunda. Akeem on kyllästynyt olemaan kuninkaallinen ja saamaan aina kaiken haluamansa. Prinssin isä kuningas Jaffa Joffer on järjestänyt poikansa syntymäpäiväksi tälle vaimon, jota prinssi ei ole itse ikinä nähnyt. Häät keskeytyvät, kun Akeem ilmoittaa isälleen haluavansa lähteä Amerikkaan etsimään itselleen kunnollista vaimoa jota hän oikeasti rakastaisi.

Akeemin isä ei alussa ymmärrä täysin poikansa tarkoitusperää, vaan ajattelee enemmänkin poikansa lähtevän jakamaan kuninkaallista siementään. Akeem lähtee luottopalvelijansa Semmin kanssa kohti Yhdysvaltoja. Akeem haluaa, että he käyttäytyisivät uudessa maassa niin kuin normaalit ihmiset ja menisivät normaaliin työhön. Akeem ja Semmi löytävät rähjäisen vuokra-asunnon Queensista ja saavat töitä paikallisesta McDowell’s-hampurilaisravintolasta. Akeem tapaa ravintolan omistajan tyttären Lisan ja ihastuu tähän ensisilmäyksellä. Lisa tapailee kuitenkin samaan aikaan Darryllia ja ongelmia aiheuttaa myös, ettei Lisan isä Cleo McDowell hyväksy köyhää afrikkalaista paimentolaista tyttärelleen.

Lisa ihastuu itsekin Akeemin vastustuksesta huolimatta ja kaikki näyttää hetken aikaa hyvältä, kunnes Akeemin isä ja koko kuninkaallinen perhe saapuu Amerikkaan ja näin Lisa saa tietää Akeemin olevan kuninkaallinen. Akeem vannoo rakkauttaan Lisalle, vaikkei kertonut hänelle olevansa prinssi. Lisa leppyy asiasta ja pari saa toisensa.

## Rooleissa

## Arvioita
*[[Video-opas|Video-oppaassa]]* vuodelta 1994 Bello Romano kutsuu elokuvaa teennäisen vanhahtavaksi komediaksi ja antaa sille kaksi tähteä viidestä, mikä vastaa sanallista arviota ”keskinkertainen”.

Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi elokuvan kaikkien aikojen sadan parhaan komedian listalle.

## Lähteet
Parsman IV

**Parsman IV** (, nimi joskus latinisoitu muotoon *Pharasmanes*), oli Iberian (paikallisesti Kartlin eli itäisen Georgian) kuningas Khosroiani-dynastiasta noin vuosina 406–409. 

Keskiaikaisten georgialaisten kronikoiden mukaan hän oli kuningas Varaz-Bakur II:n ja anonyymin georgialaisen prinsessan poika. Häntä luonnehditaan hurskaaksi monarkiksi ja erinomaiseksi soturiksi, jonka kerrotaan kapinoineen Persian hegemoniaa vastaan ja lopettaneen veron maksamisen šaahille. Hänen ansiokseen lasketaan myös Bolnisin rakentaminen. 

Jotkut tutkijat ovat identifioineet Parsmanin olevan syyriankielisen teoksen *Vita Petri Iberi* Pharasmanes, joka oli Pietari Iberialaisen isänäidin Osdukhtian veli. Pietari Iberialainen oli tunnettu georgialainen teologi ja yksi Khalkedonin vastaisen liikkeen johtajista Itä-Rooman valtakunnassa. Pharasmanesilla oli johtava asema Rooman hovissa ja *magister militumin* virka keisari Arcadiuksen alaisuudessa, kunnes häntä syytettiin aviorikoksesta keisarinna Eudoxian kanssa. Hän pakeni takaisin Iberiaan, jossa hänestä tuli kuningas ja jossa hän rohkaisi valkoisia hunneja hyökkäämään Rooman rajoille.

## Lähteet
Hendersonin–Hasselbalchin yhtälö

**Hendersonin–Hasselbalchin yhtälö** on menetelmä, jolla voidaan arvioida puskuriliuoksen pH-arvo, jos hapon ja sen vastinemäksen konsentraatiot ovat samaa suuruusluokkaa. Yhtälö on nimetty kehittäjiensä Lawrence Joseph Hendersonin ja Karl Albert Hasselbalchin mukaan, ja sen yleinen muoto on 

\text{pH} = \text{p}K_{\text{a}} + \log_{10}{ [\text{A}^-] \over [\text{HA}]}, jossa *K*a on
käytetyn hapon happovakio, [A−] emäksen konsentraatio ja [HA] hapon konsentraatio.

Yhtälö pitää parhaiten paikkansa silloin, kun hapon ja sen vastinemäksen konsentraatioiden suhde on välillä 0,10–10 eli kun pH = p*K*a±1. Tätä väliä kutsutaan hapon puskurialueeksi.

## Yhtälön johtaminen
Hendersonin–Hasselbalchin yhtälö voidaan johtaa happovakion yhtälöstä seuraavasti:

:K_\ce{a} = \frac{[\ce{H+}][\ce{A^-}]} {[\ce{HA}]}

Ottamalla logaritmi saadaan:

:\log_{10}K_\ce{a} = \log_{10} \left ( \frac{[\ce{H+}][\ce{A^-}]}{[\ce{HA}]} \right )

Edelleen erottamalla logaritmista log10[H+] saadaan:

:\log_{10}K_\ce{a} = \log_{10}[\ce{H+}] + \log_{10} \left ( \frac{[\ce{A^-}]}{[\ce{HA}]} \right )

Koska log10Ka = -p*K*a ja \log_{10} [\ce{H}^{+}] = -pH:

:-\ce{p}K_\ce{a} = -\ce{pH} + \log_{10} \left ( \frac{[\ce{A^-}]}{[\ce{HA}]} \right )

Siirtämällä pH ja p*K*a saadaan:

:\ce{pH} = \ce{p}K_\ce{a} + \log_{10} \left ( \frac{[\ce{A^-}]}{[\ce{HA}]} \right )

## Lähteet
Hiisi-Golf

**Hiisi-Golf** on golfklubi Pirkanmaalla, Lempäälässä. Se perustettiin 1996, ja sillä on jäseniä noin 900.

Hiisi-Golf on yhdistyspohjainen kenttä, eikä sille ole pelaajaosakkuuksia. Hiisi-Golf muodostuu kahdesta kentästä: 6-väyläinen pay and play -kenttä Hiisi, sekä 9-väyläinen tasoituskelpoinen Farmi.

## Hiisi

Hiisi on 6-väyläinen, vuonna 1996 tehty par-3 kenttä, jolle ei tarvita greencardia. Kentän toinen reikä on dogleginä pelattava par-4. Kentän par-luku on 19, ja epävirallinen kenttäennätys on 13. Viides reikä on pienen lahden yli pelattava par-3. Kenttä kiertää Hiisi-Golfin rangen, ja kuudennen väylän viheriön tuntumasta löytyy myös harjoitteluviheriö.

## Farmi

Farmi on vuonna 2005 slopattu 9-väyläinen kenttä, jolta löytyy yksi par-5- ja kolme par-3-väylää. Par-3:sia ovat väylät 2, 6 ja 9, ja kentän ainoa, vuonna 2007 valmistunut par-5-väylä on väylä numero 7, joka on keltaiselta "klubitiiltä" 428 metriä pitkä ja punaiselta tiiltä 371 metriä pitkä. 

Farmi on suurimmaksi osaksi järven rannalla sijaitsevaa peltoa, mutta esimerkiksi seitsemännen väylän ensimmäinen puolikas mennään metsän siimeksessä.

Slopattuna kenttäennätys on Harry Niemisen pelaama 66 (kaksi alle parin).

### Simulaattori

Farmi-Golfin talviharjoittelupaikka löytyy Lempäälän keskustasta. Siellä voi simulaattorin lisäksi harjoitella myös puttia ja chippejä.

## Aiheesta muualla

* Hiisi-Golfin etusivu
* Hiisi-Golf golf.fi -sivuilla 
* Hiisi-Golf golfpiste.com -sivuilla
* Farmi-Golfin omat kotisivut 

## Lähteet
Artšil (Iberia)

**Artšil** () oli Iberian (paikallisesti Kartlin eli itäisen Georgian) kuningas Khosroiani-dynastiasta noin vuosina 411–435. Hän oli kuningas Mirdat IV:n poika ja seuraaja.

Kaksi tärkeintä georgialaista keskiaikaista kronikkaa, "*[[Kartlin kääntymys]]*" ja "*[[Kartlin elämä]]*", kertovat erilaiset, toistensa kanssa ristiriidassa olevat versiot Artšilin hallinnosta. Ensimmäisen kronikan kertomus on äärimmäisen lyhyt, mutta siinä valittaen todetaan, että sassanidien virallisen uskonnon zarathustralaisuuden asema kristityssä Iberiassa oli vahva, mikä todistaa sassanidien käytännössä kiistämättömästä valta-asemasta maassa. Toinen kronikka kertoo taas Artšilin menestyksekkäästä kapinasta Persiaa vastaan, hänen Persian rangaistusretkikunnan voitostaan ja kostoretkestään Arraniin. Nykytutkijat ovat kuitenkin kyseenalaistaneet jälkimmäisen kertomuksen autenttisuuden. 

Artšil esiintyy myös kahdessa armenialaisessa lähteessä: Korjunin teoksessa "*[[Mesrop Maštots|Maštotsin]] elämä*" (cap. 18) ja Mooses Korenelaisen kirjoituksissa (III.60).

## Lähteet
Tom Kankkonen

**Tom Kankkonen** (s. 1960) on suomalainen toimittaja, joka työskentelee Ylellä. Hän on toiminut muun muassa Aamu-TV:n juontajana, Yle Uutisten ulkomaantoimittajana ja Ylen Skandinavian-kirjeenvaihtajana. Tammikuussa 2020 Kankkonen aloitti yhtenä radion Ykkösaamun vuorottelevista juontajista. Hän on koulutukseltaan valtiotieteiden maisteri.

Kankkonen on julkaissut kirjat *Turkki – Eurooppaa ja Aasiaa* (2005) ja *Islam Euroopassa* (2008). Hän on palkintoehdokas Suuren Journalistipalkinnon Vuoden journalisti -kategoriassa 2015 erityisesti Syyriaa, Irakia ja Turkkia käsittelevien raporttiensa ansiosta.

## Tunnustukset
* Bonnierin vuoden journalisti 2015

## Lähteet

## Aiheesta muualla
* Rajamäki, Tiina: Suomalainen moskeija on vielä kerrostalon kivijalassa  (Kirja-arvio teoksesta *Islam Euroopassa*) Helsingin Sanomat 1.6.2008.
* Juntunen, Marko: Kirjatutka: Väläyksiä eurooppalaisesta islamista  Ulkopolitiikka 2/2008.
Nanni Loy

**Nanni Loy** (23. lokakuuta 1925 – 21. elokuuta 1995) oli italialainen elokuvaohjaaja, käsikirjoittaja ja näyttelijä. Hänen töidensä joukossa ovat *Nokkelat pankkirosvot* (1959), *Sankareiden päivä* (1962) ja *Scugnizzi* (1989).

Loy oli ehdolla Oscar-palkinnon, Berliinin elokuvajuhlien Kultaisen karhun ja kahden David di Donatello -palkinnon saajaksi. Hän voittikin useamman elokuvapalkinnon. 

## Aiheesta muualla
*
Becoming (Ari Koivusen albumi)

__NOTOC__
**Becoming** on Ari Koivusen toinen studioalbumi, joka julkaistiin 11. kesäkuuta 2008. Levy nousi välittömästi ilmestyttyään Suomen virallisen albumilistan kärkeen. Levyn myynti on myös ylittänyt kultalevyrajan (15 000 kappaletta).

Albumin ovat tuottaneet Nino Laurenne ja Pasi Heikkilä.

## Kappaleet
# 
# 
# 
# 
# 
# 
# 
# 
# 
# 
# 
#Fight Forever / Vili Robert Ollila (Japanin bonuskappale)

## Kokoonpano
* Ari Koivunen – laulu ja taustalaulu:
* Erkka Korhonen – soolokitarat, rytmikitarat, akustiset kitarat ja taustalaulu
* Luca Gargano – rytmikitarat ja taustalaulu
* Vili Ollila – koskettimet ja ohjelmointi
* Erkki Silvennoinen – bassokitara ja taustalaulu
* Mauro Gargano – rummut
* Aleksi Parviainen – taustalaulu

## Arvostelut
* Imperiumi.net: 
* Rumba: *negatiivinen*
* Soundi: 
* V2.fi: 

## Lähteet
Trond Iversen

**Trond Iversen** (s. 22. maaliskuuta 1976 Drammen) on norjalainen entinen maastohiihtäjä, joka oli erikoistunut sprinttihiihtoon.

Iversenin ensimmäiset arvokilpailut olivat Salt Lake Cityn olympialaiset 2002, jossa hän sijoittui vapaan tyylin sprintissä kuudenneksi. Oberstdorfin MM-kilpailuissa 2005 hän oli yhdeksäs perinteisen sprintissä. Torinon olympialaisissa 2006 hän oli vapaan sprintissä seitsemästoista.

Iversen voitti maailmancupissa kaksi kilpailua, molemmat sprinteissä. Hän voitti Göteborgissa 2005 ja Val di Fiemmessä 2002. Lisäksi hän voitti Düsseldorfissa 2005 Johan Kjølstadin kanssa sprinttiviestikilpailun. Palkintokorokkeelle hän ylsi henkilökohtaisissa kilpailuissa seitsemän kertaa. Hän voitti kaudella 2001–2002 sprintin maailmancupin ja oli kaudella 2006–2007 toinen ja 2004–2005 kolmas. Kokonaiskisassa hän sijoittui parhaiten kaudella 2001–2002: kahdenneksitoista.

## Lähteet
* Trond Iversen FIS:n tietokannassa
Tinga Tinga

**Tinga Tinga** on tansanialainen taidesuuntaus, joka sai alkunsa 1960-luvulla. Suuntauksen kantaisä on tansanialainen Edward Saidi Tingatinga. Tinga Tingalle ovat tyypillisiä värikkäät ja tyylitellyt eläinaiheet. Dar es Salaamissa Oyster Bayn alueella on suuri tori, jolla taiteilijat myyvät Tinga Tinga -töitään. Nykyisin kuuluisia taidesuunnan edustajia ovat mm. Jaribuni ja A. Hassani.
## Aiheesta muualla

*Tinga Tinga
*Kepa 
*Zanzibar connection 
*Inside Africa
*Eastern arc 
*''www.tingatinga.info''
*''www.tingatinga.org''
*''www.tingatingastories.com''
Kuorsaus

**Kuorsaus** on hengitysteiden ahtaiden kohtien värähtelyä hengitysilman mukana ja siitä johtuvaa ääntä. Kuorsausta esiintyy nukkuessa. Noin 10–15 % keski-ikäisistä miehistä kuorsaa joka yö nukkumisasennosta riippumatta. Naisilla kuorsaus on jonkin verran harvinaisempaa.

Jokaöinen kuorsaaminen voi olla terveysriski. Sillä on todettu olevan yhteys sydän- ja aivoinfarkteihin. Tupakointi ja alkoholi lisäävät kuorsaamista huomattavasti ja samoin riskejä. Jos kuorsaaminen on äänekästä, katkeilevaa, välillä on selviä taukoja hengittämisessä ja tauot päättyvät erityyppisiin "korahduksiin", "poksahduksiin", "ähinään" ja "puhinaan" ja lisäksi henkilöllä esiintyy voimakasta päiväaikaista väsymystä sekä nukahtelutaipumista, voidaan epäillä henkilön sairastavan jonkin asteista uniapneaa.

## Lähteet
Kanga

**Kanga** on Tansaniassa ja muualla Itä-Afrikassa käytettävä värikäs kietaisuvaate, joka muistuttaa saronkia. Kangassa on yleensä jokin swahilinkielinen mietelause ja samaa kuva-aihetta toistava graafinen kuvio. Yleensä hankitaan kaksi samanlaista kangaa, joista toinen puetaan hameeksi ja toinen ylävartalon suojaksi. Taitavat käyttäjät pystyvät kietomaan kangasta jopa uimapuvun. 
## Aiheesta muualla

* http://www.glcom.com/hassan/kanga_history.html
Katrin Zeller

**Katrin Zeller** (s. 1. maaliskuuta 1979) on saksalainen entinen maastohiihtäjä. Hän kilpaili maailmancup-tasolla vuosina 1999–2014.

Zeller sijoittui Sapporon MM-kilpailuissa 2007 25:nneksi 30 kilometrin perinteisen yhteislähdössä ja 29:nneksi 10 kilometrin vapaan kilpailussa. Liberecin MM-kilpailuissa 2009 hän hiihti avausosuuden hopeaa saavuttaneessa Saksan viestijoukkueessa. Lisäksi hän oli seitsemäs parisprintissä, seitsemästoista yhdistelmäkilpailussa ja kahdeksastoista 10 kilometrillä. Vancouverin olympialaisissa 2010 hän oli mukana Saksan viestihopeaa saavuttaneessa joukkueessa. Sprintissä Zeller oli neljästoista, 30 kilometrillä 19:s ja yhdistelmäkilpailussa 24:s. Oslon MM-kilpailuissa 2011 hän sijoittui viestissä viidenneksi, 30 kilometrillä 12:nneksi, yhdistelmäkilpailussa 16:nneksi ja 10 kilometrillä 22:nneksi. Val di Fiemmen MM-kilpailuissa 2013 hän oli 10 kilometrillä 11:s, 30 kilometrillä 14:s ja yhdistelmäkilpailussa 25:s. Sotšin olympialaisissa 2014 hän sijoittui 30 kilometrillä 12:nneksi, 10 kilometrillä 25:nneksi ja yhdistelmäkilpailussa 26:nneksi.

Maailmancupissa Zeller saavutti yhden henkilökohtaisen palkintokorokesijoituksen oltuaan kolmas 10 kilometrin perinteisen kilpailussa Lahdessa 2. maaliskuuta 2008. Joulukuussa 2013 hän sijoittui Asiagon parisprintin kolmanneksi yhdessä Denise Herrmannin kanssa. Saksan viestijoukkueen mukana hän on sijoittunut neljä kertaa toiselle sijalle ja kerran kolmanneksi. Maailmancupin kokonaiskilpailussa hän sijoittui parhaimmillaan kolmanneksitoista kaudella 2011–2012.

## Lähteet

* Katrin Zeller FIS:n tietokannassa
Österreich

**Österreich** voi tarkoittaa seuraavia:

* Itävallan omakielinen nimi
* *[[Österreich (lehti)|Österreich]]*, itävaltalainen iltapäivälehti
Le Ponant

**Le Ponant** on kolmimastoinen ranskalainen luksushuvijahti, jossa on 64 matkustajapaikkaa ja 32 hyttiä.

4. huhtikuuta 2008 Le Ponant joutui somalimerirosvojen kaappaamaksi Adeninlahdella Somalian rannikolla matkallaan Seychelleiltä Välimerelle. Le Ponantissa ei ollut kaappauksen aikana matkustajia, ainoastaan 30 miehistönjäsentä, jotka otettiin panttivangeiksi. Heistä yksi oli kamerunilainen, kuusi filippiiniläisiä, 22 ranskalaisia ja yksi ukrainalainen. Ranskan erikoiskommandojoukko GIGN paikansi aluksen sijainnin ja vapautti panttivangit 12. huhtikuuta.

Vapautusoperaation aikana Ranskan armeijan helikopteri Djiboutin sotilastukikohdasta paikansi kaapparit Jariban kylästä Somaliasta. Tarkka-ampuja osui kaappareiden pakoautoon, ja kommandot pidättivät 12 merirosvoa. Somalian viranomaisten mukaan myös siviilejä loukkaantui operaatiossa, mutta Ranska on kiistänyt tiedon. Kommandot saivat myös takaisin osan omistajan maksamista lunnasrahoista. Kuusi merirosvoa vietiin Ranskaan oikeudenkäyntiä varten. 

## Lähteet
* 
*
Kemiallinen energia

**Kemiallisella energialla** tarkoitetaan aineen rakenneosien kemiallisiin sidoksiin sitoutunutta energiaa. Kaikissa kemiallisissa reaktioissa tapahtuu energian muutoksia, joissa energiaa joko vapautuu (eksoterminen reaktio, jos energia vapautuu lämpönä) tai sitoutuu (endoterminen reaktio). Kemiallinen energia voi muuttua myös muiksi energiamuodoiksi.

## Kemiallisen energian muotoja
Polttoaineiksi kutsutaan aineita, joihin sitoutunut kemiallinen energia voidaan yleensä palamisessa vapauttaa ja muuttaa lämmöksi tai mekaaniseksi energiaksi. Fotosynteesissä kasvit muuttavat aurinkoenergiaa kemialliseksi energiaksi, ja sähköenergiaa voidaan muuttaa kemialliseksi energiaksi sähkökemiallisissa reaktioissa.

## Katso myös
*Entalpia
*Ionisoitumisenergia
*Sidosenergia
Deep Zone Project

**Deep Zone Project** on bulgarialainen house- ja elektroyhtye. Yhdessä DJ Balthazarin kanssa se edusti Bulgariaa vuoden 2008 Eurovision laulukilpailussa kappaleella ”DJ, Take Me Away”.

## Historia

Deep Zone Projectin perusti kolme muusikkoa, DJ Dian, Rossko ja Luybomir Savov (Dianin isä), vuonna 2000. Vuonna 2002 he julkaisivat debyyttialbuminsa nimeltä *Ela Izgrei*. Vuonna 2003 heidän kappaleensa ”Without Caffeine” voitti Best Club Track of the Year -arvonimen MM TV Awards Ceremony -tapahtumassa.

Deep Zone Projectin Eurovisionin edustuskappale ”DJ, Take Me Away” on sijoittunut toiseksi MTV:n Euroopan-listalla.

Deep Zone Project on tehnyt yhteistyötä DJ Balthazarin kanssa muun muassa järjestämällä klubikiertueet Welcome To The Loop ja Red Line, jotka kestivät molemmat 20 päivää ja joihin tuli yleisöä yli 30&nbsp;000 henkilön edestä.

## Aiheesta muualla
* 
* Deep Zone Projectin esittely Eurovision laulukilpailun Internet-sivuilla
Maria Selin

**Maria Helena Selin** (s. 8. syyskuuta 1977 Helsinki) on entinen suomalainen jääkiekkoilija, pelipaikaltaan hyökkääjä. Hän kuului Suomen naisten ensimmäiseen olympiamitalin saavuttaneeseen jääkiekkojoukkueeseen.

Selin edusti Suomen naisten jääkiekkomaajoukkuetta neljissä arvokisoissa ja saavutti kaikissa pronssimitalin. Olympiapronssia hän sai Naganon 1998 olympialaisissa, MM-pronssia vuosina 1999 ja 2000 sekä EM-pronssia vuonna 1996. Kaikkiaan hän pelasi 82 maaottelua.

Kotimaassaan Selin edusti Karhu-Kissoja, Kiekko-Espoota, Espoo Bluesia ja Jyväskylän Hockey Catseja. Hän voitti Suomen mestaruuden Bluesin riveissä vuosina 1999 ja 2000.

## Lähteet

* 
*
Famars Rombo

**Famars Rombo** on Famars di Abbiatico & Salvinelli -yhtiön tekemä nelipiippuinen haulikko. Se käyttää mm. 410. kaliiperista panosta. Ase on suunniteltu pienriistan metsästämiseen. Aseen merkittävin ominaisuus on mahdollisuus laukaista kaikki neljä piippua peräkkäin vain yhtä ainoata liipasinta puristaen. Famars Romboa valmistetaan vain rajoitettuja määriä.

## Lähteet
* Famarsin kotisivu
Katja Riipi

**Katja Hannele Riipi** (s. 26. lokakuuta 1975 Sodankylä) on suomalainen jääkiekkoilija, pelipaikaltaan hyökkääjä. Hän kuului Suomen naisten ensimmäiseen olympiamitalin saavuttaneeseen jääkiekkojoukkueeseen.

Riipi on edustanut Suomen naisten jääkiekkomaajoukkuetta arvokisoissa kymmenen kertaa ja saavuttanut kuusi pronssimitalia. Olympiapronssia hän sai Naganon 1998 olympialaisissa, MM-pronssia vuosina 1997, 1999, 2000 ja 2004 sekä EM-pronssia vuonna 1996. Kaikkiaan hän on pelannut 176 maaottelua.

Kotimaansa liigassa Riipi on edustanut vuosina 1994–2011 Oulun Kärppiä, Tampereen Ilvestä, Itä-Helsingin Kiekkoa ja Hämeenlinnan Pallokerhoa. Hän on saavuttanut kahdeksan SM-mitalia ja voittanut ainoan Suomen-mestaruutensa HPK:ssa viimeisellä pelikaudellaan 2010–2011. Hän on pelannut myös Sveitsissä, HC Luganon joukkueessa.

## Lähteet

* 
* 
*Riipin tiedot Jääkiekkomuseon sivuilla.

### Viitteet
Pilkkupallokala

**Pilkkupallokala** (*Canthigaster solandri*) on pallokaloihin kuuluva kala. Pallokalojen pitäminen akvaariossa muiden lajien joukossa on arveluttavaa siksi, että ne syövät selkärangattomia ja koralleja ja voivat nyppiä muiden kalojen eviä.

## Koko ja ulkonäkö
Pilkkupallokala kasvaa 11&nbsp;cm pitkäksi. Sen vartalossa on punaruskealla pohjalla neonsinisiä pieniä pilkkuja. Selkäevän takareunan kohdalla on isompi, sinireunainen musta täplä.

## Alkuperä
Pilkkupallokala on peräisin Indopasifiselta merialueelta. Se elää tyypillisesti 10–36 metrin syvyydessä.

## Käyttäytyminen
Pilkkupallokala on reviirikala, ja koiraat puolustavat aggressiivisesti reviiriään muita koiraita vastaan.

## Ravinto
Plikkupallokala syö luonnossa enimmäkseen levää, mutta myös pieniä selkärangattomia. Jos sitä haluaa pitää riutta-akvaariossa, kaloja kannattaa ruokkia kahdesti päivässä ja tarjota säännöllisesti pakastekuivattua levää, esimerkiksi noria.

## Lähteet